બિસ્માર રસ્તા મુદ્દે હાઈકોર્ટે AMCને પૂછ્યો સવાલ, કોર્પોરેશને નાદારી નોંધાવી આપ્યો ચોંકાવનારો જવાબ - जन मन INDIA
ગુજરાત હાઈકોર્ટે બિસ્માર રોડ મુદ્દે જાહેરહિતની અરજી પર આપેલા આદેશનું પાલન ન થતા કન્ટેમ્પ્ટની અરજી ઉપર સુનાવણી દરમિયાન અમદાવાદ મનપાની ઝાટકણી કાઢી હતી.
હાઈકોર્ટે રખડતા ઢોર, દબાણ અને બિસ્માર રોડના મુદ્દે મનપાને ખખડાવી હતી અને પૂછ્યું હતું કે, શું તમને થોડુંક પણ એવું નથી થતું કે, આપણે કેવા રોડ રાખીએ છીએ? હાઈકોર્ટે મનપાને કહ્યું હતું કે, ચાલો આપણે સાથે રોડની સ્થિતિ જોવા જઈએ. હાઇકોર્ટે આકરા શબ્દોમાં ફટકાર લગાવ્યા બાદ આ અંગે અમદાવાદ મહાનગરપાલિકાએ કોર્ટમાં ચોંકાવનારો જવાબ રજૂ કર્યો છે.
ગુજરાત હાઈકોર્ટના વારંવારના ઠપકા અને લપડાક સાંભળી ચૂકેલા અમદાવાદ મનપાના અધિકારીઓએ હવે કોર્ટમાં નાદારી નોંધાવી છે. કોર્પોરેશને હાઇકોર્ટ સમક્ષ હાથ ખંખેરી નાંખતા જણાવ્યું કે, 'તૂટેલા રોડનું સમારકામ કરવા માટે મનપા પાસે પૈસા જ નથી.' મનપાએ કોર્ટ સમક્ષ જણાવ્યું કે, 'કોવિડ-19ની સ્થિતિ બાદ મનપા પાસે બજેટ જ નથી.' બિસ્માર રોડ રસ્તા મુદ્દે હાઇકોર્ટમાં સુનાવણી હાથ ધરવામાં આવી હતી.
આ દરમિયાન કોર્ટે મનપાની ઝાટકણી કાઢતા કહ્યું હતું કે, 'તંત્ર કામને કાગળ પર નહીં પરંતુ રસ્તા પર દેખાડો. કામગીરી એફિડેવિટમાં નજરે પડે છે પરંતુ રસ્તા પર નહીં. રસ્તા પર રખડતા ઢોર જોવા મળે છે અને તૂટેલા રોડથી પ્રજા પીડાય છે.' મહત્વનું છે કે, કોર્ટમાં આ અંગેની સુનાવણી દરમિયાન અમદાવાદ મનપાના રોડ એન્ડ બિલ્ડિંગ વિભાગના અધિકારી અને ટ્રાફિક પોલીસ પણ હાજર રહ્યા હતા.
#Ahmedabad#amc#court#Gujarat#highcourt#Road
ગુજરાતમાં કોરોનાના નવા કેસ કરતા સ્વસ્થ થનાર દર્દીઓની સંખ્યા વધી, જોકે મૃત્યુઆંકમાં સતત વધારો ચિંતાનો વિષય
2 હજાર વર્ષ જુના મમીના પેટમાં મળ્યું સુરક્ષિત ભ્રુણ, વૈજ્ઞાનિકો પણ રહી ગયા દંગ
દેશમાં જલ્દીથી શરૂ થશે ફીચર ફોનથી ડિજિટલ ચૂકવણી, નવી પ્રણાલીનું કરવામાં આવી રહ્યું છે પરીક્ષણ
The Kapil Sharma Show: કપિલથી લઈને ભારતી સુધી, એક એપિસોડ માટે ચાર્જ કરે છે આટલી ફી
kaushal pancholi 24/01/2022 24/01/2022
Republic Day 2022: જાણો ગેસ ચેમ્બરમાં કેમ રાખવામાં આવે છે બંધારણની મૂળ પ્રતિ, સરળ શબ્દોમાં સમજો બધુંજ